《览镜》
宋代·葛起耕

览镜羞看鬓点霜，若云动业更堪伤。
已甘身向山中老，安得名堪海内香。
雅志拟联高士传，倦游慵入少年场。
长吟酒醒凭阑处，更听秋碪答暮螀。

作者简介：葛起耕，字君顾，号桧庭，丹阳（今属江苏）人。与赵崇𤤧（君瑞，理宗宝祐四年进士）有唱酬。有《桧庭吟稿》。事见清光绪《丹阳县志》卷二○。　葛起耕诗，以汲古阁影宋抄《南宋六十家小集》本为底本，校以清顾氏读画斋刊《南宋群贤小集》本（简称群贤集）。